VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

9.számú
2010. október 13.
ALAKULÓ  ÜLÉS 

JEGYZŐKÖNYV HATÁROZATAI
76/2010./X.13./kt.határozat:



- 2010.október 13-i alakuló ülés napirend-







jének elfogadása

77/2010./X.13./kt.határozat:



- Helyi Választási Bizottság beszámolója







a 2010.október 3-án megtartott helyi ön-







kormányzati képviselők és polgármesterek







választásának helyi eredményeiről

78/2010./X.13./kt.határozat:



- Polgármester ciklusprogramra vonatko-







zó elképzeléseinek elfogadása

79/2010./X.13./kt.határozat:



- Ügyrendi döntés a bizottságok választá-








saihoz kapcsolódóan az alakuló ülésen







titkos vagy nyílt szavazással való szavazá-







sok ügyében

80/2010./X.13./kt.határozat:



- Ügyrendi Bizottság elnökjelöltjének és







tagjainak nem kizárása személyes érintett-







ség miatt a döntéshozatal során

81/2010./X.13./kt.határozat:



- Ügyrendi Bizottság elnökének megvá-







lasztása

82/2010./X.13./kt.határozat:



- Ügyrendi Bizottság tagjainak megválasz-







tása

83/2010./X.13./kt.határozat:



- Alpolgármester jelölt személyes érintett-







sége miatt döntéshozatalból nem kizárásá-







ról döntés
84/2010./X.13./kt.határozat:



- Alpolgármester választás 

85/2010./X.13./kt.határozat:



- Polgármester személyes érintettsége 







miatti nem kizárásáról döntés

86/2010./X.13./kt.határozat:



- Polgármester illetményének megállapí-







tása

87/2010./X.13./kt.határozat:



- Alpolgármester tiszteletdíjának megálla-







pítása

88/2010./X.13./kt.határozat:



- Megbízás adása SZMSZ felülvizsgála-







tára
89/2010./X.13./kt.határozat:



- Gazdasági program elkészítésére megbí-







zás adása

90/2010./X.13./kt.határozat:



- Polgármester Marcali Többcélú Kistér-







ségi Társulásban történő helyettesítésére







megbízás adása

91/2010./X.13./kt.határozat:

- Polgármester Marcali Többcélú Kis-

térségi Társulás kistérségi területfejleszté-

si tanácsában történő helyettesítésére má-

sik község polgármesterének megbízása
13/2010./X.13./sz. rendelet:



- Az SZMSZ módosításáról

9.sz. jegyzőkönyv
J E G Y Z Ő K Ö N Y 

Készült a Vörs Községi Önkormányzat Képviselő-testületének 2010. október 13-án 15           ,00 órakor a Községháza tanácstermében  (8711. Vörs, Alkotmány u.29.) megtartott  ALAKULÓ üléséről.

Jelen vannak:  Farkas László polgármester



Kálmán Zoltán képviselő


Péter Szabolcs képviselő



Szekeres Zoltán képviselő



Varga Árpád képviselő

Tanácskozási joggal jelen van:   Török Csilla körjegyző





     Horváth Ferenc HVB elnökhelyettese
Varga Árpád korelnök:

Köszönti a megjelenteket, megállapítja, hogy a képviselő-testület alakuló ülése határozatképes, mert a megválasztott 5 fő képviselőből 5 fő  jelen van, az ülést megnyitja.

Felkéri Horváth Ferenc-t a Helyi Választási Bizottság elnökhelyettesét, hogy a polgármester és a megválasztott képviselők részére a megbízólevelet adja át.

Horváth Ferec HVB elnökhelyettese:
Gratulál a polgármesternek és a képviselő-testület tagjainak, és részükre a megbízóleveleket átadja.

Varga Árpád korelnök:

Javasolja, hogy az ülést folytatódjon a képviselők majd, utána a polgármester eskütételével.

A képviselő-testület tagjai és a polgármester az esküt letették. Az esküokmányok jelen jegyzőkönyv mellékletét képezik.

Varga Árpád korelnök:
Tájékoztatja a testület tagjait, hogy a Szervezeti és Működési Szabályzat szerint az eskü letétele után a polgármester vezeti az ülést. Az ülés vezetését a polgármesternek átadja.

Farkas László  polgármester:

Köszönti a testület ülésén megjelenteket. Javasolja a testületnek, hogy a kiküldött meghívóban szereplő napirendek közül a 6.) napirendet vegye le a tárgyalandó napirendek listájáról, mivel a bizottságnak külsős tagja nem lesz, így a napirendek számozása eggyel visszafelé számozódik. Kéri a testületet, hogy a napirendeket ennek megfelelően fogadja el.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

76/2010./X.13./kt.határozat:
Vörs Község Önkormányzatának Képviselő-testülete a 2010.október 13-i alakuló ülésén az alábbi napirendet tárgyalja:

Napirend:
1.) A Helyi Választási Bizottság Elnökének tájékoztatója a helyi önkormányzati választások eredményéről
Előadó: HVB elnöke
2.) A polgármester ciklusprogramra vonatkozó elképzeléseinek ismertetése

Előadó: Farkas László  polgármester

3.) Javaslat az SZMSZ módosítására

Előadó: Farkas László  polgármester

4.) Ügyrendi döntés a bizottság választásaihoz kapcsolódóan az alakuló ülésen titkos vagy nyílt szavazással való szavazások ügyében

Előadó:  Farkas László  polgármester

5.) A bizottság elnökének és tagjainak megválasztása
Előadó: Farkas László polgármester

6.) Az alpolgármester megválasztása

Előadó: Farkas László  polgármester

7.) Az alpolgármester eskütétele

Előadó: Farkas László  polgármester

8.) A polgármester illetményének  megállapítása

Előadó: Alpolgármester

9.) Az alpolgármester tiszteletdíjának  megállapítása

Előadó: Farkas László  polgármester

10.) Megbízás az SZMSZ felülvizsgálatára

Előadó: Farkas László  polgármester

11.) Megbízás adása a gazdasági program kidolgozására

Előadó: Farkas László  polgármester

12.) Javaslat a többcélú kistérségi társulásban a polgármester helyettesítésére, fejlesztési tanácsban történő helyettesítésre megbízás adása másik község polgármester részére

Előadó:Farkas László  polgármester

13.)Tájékoztató vagyonnyilatkozattételi kötelezettségről

      Előadó: Török Csilla körjegyző

Határidő: azonnal

Felelős: Farkas László  polgármester

1.) Napirend tárgyalása

A Helyi Választási Bizottság Elnökének tájékoztatója a helyi önkormányzati  választások eredményéről

Előadó: Horváth Ferenc HVB elnökhelyettese
(Az írásos előterjesztés jelen jkv. mellékletét képezi.)
Horváth Ferenc HVB elnökhelyettes:
Tájékoztatja a testület tagjait, hogy a 2010.év október hó 3.napján megtartott helyi önkormányzati képviselők és polgármesterek választásán Vörs községben az írásos előterjesztésnek megfelelően.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

77/2010./X.13./kt.határozat:

Vörs Község Önkormányzatának Képviselő-testülete a Helyi Választási Bizottság elnökhelyettesének tájékoztatóját a 2010.október 3-án megtartott helyi önkormányzati képviselők és polgármesterek választásán elért eredményekkel kapcsolatosan megismerte, megtárgyalta, azt tudomásul veszi.

Határidő: azonnal

Felelős: Farkas László polgármester

2.) Napirend tárgyalása
A polgármester ciklusprogramra vonatkozó elképzeléseinek ismertetése

Előadó: Farkas László  polgármester

(Szóbeli előterjesztés)
Farkas László:

Tájékoztatja a képviselő-testület tagjait a 2010-2014-es ciklusprogramra vonatkozó elképzeléseiről:
· szervezeti elképzelések: 1 fővel csökken a képviselők száma a jogszabályi előírások következtében. Javasolja a képviselő-testület tagjai között felosztani a feladatokat: ifjúság képviselete, önkéntes tűzoltó egyesület képviselete, önvédelmi csoport képviselete. 

· a községben kiépített térfigyelő kamerarendszer kiépítése

· intézményhálózat (iskola, óvoda, körjegyzőség). Az iskola  és óvoda felújítására közel 10 millió Ft önerőt fordított az önkormányzat. Javasolja továbbra is fenntartani a „tűzoltómúzeumot”, mint kiállított helyet, ezzel is tovább növelve a község hírnevét.

· az önkormányzat az igazgatási feladatait továbbra is a balatonszentgyörgyi székhelyű körjegyzőségben kívánja elláttatni, azonban minden délelőtt maradjon meg az ügyfél fogadás a községben 1 fővel

· a kötelező feladatokat maradéktalanul lássa el az önkormányzat a 2010-2014-es ciklusban is

· feladatok: ismételten be kell nyújtani a belvízelvezetésre a pályázatot, amennyiben meg lesz a pályázati kiírás. A tervek már az elmúlt évi pályázat benyújtásához elkészültek. A képviselő-testületnek a munkahely teremtést fokozottan szemelőtt kell tartania. A temetőgondnoki munkakört közcélú foglalkoztatás keretében javasolja a testületnek megoldani. A vörsi iskola felújítására pályázatot kell benyújtani, amennyiben lesz rá lehetőség. Fejleszteni kell a községben a turizmust.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

78/2010./X.13./kt.határozat:

Vörs Község Önkormányzatának Képviselő-testülete a polgármester 2010-2014-es ciklusprogramjára vonatkozó elképzeléseit elfogadja.

Határidő: azonnal

Felelős: Farkas László polgármester

3.) Napirend tárgyalása
Javaslat az SZMSZ módosítására

Előadó: Farkas László polgármester

(A rendelettervezet jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének

13/2010./X.13./sz. rendelete
a 6/2007./IV.2./sz. rendelete
a képviselő-testület és szervei Szervezeti és Működési Szabályzatáról módosításáról
Vörs község Önkormányzat Képviselő-testülete (a továbbiakban: Képviselő-testület) a helyi önkormányzatokról szóló – többször módosított – 1990. évi LXV. törvény 18. § (1) bekezdésében foglalt felhatalmazás alapján a következő rendeletet alkotja meg a szervezeti és működési rendjéről:

1.§.

A 6/2007./IV.2./sz. rendelet 2.§. (1) bekezdése helyébe az alábbi rendelkezés lép:

„2.§.(1) A képviselő-testület tagjainak száma: 5 fő”

2.§.

A 6/2007./IV.2./sz. rendelet 30.§.(1)-(2) bekezdései helyébe az alábbi rendelkezések lépnek:

„30.§. (1) A képviselő-testület tagjainak választáskori létszáma: 5 fő

(2) A képviselő-testület határozatképes, ha tagjai közül az ülésen legalább – a képviselőknek több mint fele, azaz – 3 fő jelen van.”

3.§.

(1) E rendelet a kihirdetése napján lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

A polgármester rendelet kihirdetésének idejére SZÜNETET rendel el.

S Z Ü N E T

A körjegyző a szünetben a rendeletet az SZMSZ meghatározott módon, hirdetőtáblán történt kifüggesztéssel kihirdette!!!!!!!
A szünet után a képviselő-testület ülése folytatódik.

4.) Napirend tárgyalása

Ügyrendi döntés a bizottság választásához kapcsolóan titkos vagy nyílt szavazással 
való szavazások ügyében

Előadó: Farkas László polgármester

(Szóbeli előterjesztés)

Farkas László:

A képviselő-testület döntési jogkörébe tartozik annak eldöntése, hogy titkos vagy nyílt szavazással dönt-e a bizottság tagjainak és elnökének megválasztásáról. Javasolja a testületnek, hogy az alakuló ülésen választandó bizottság megválasztása kérdésében nyílt szavazással döntsön.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

79/2010./X.13./kt.határozat:

Vörs Község Önkormányzatának Képviselő-testülete a bizottság tagjainak és elnökének választása során nyílt szavazással dönt.

Határidő: azonnal

Felelős: Farkas László polgármester

5.) Napirend tárgyalása

A bizottság elnökének és tagjainak megválasztása

Előadó: Farkas László polgármester

(Szóbeli előterjesztés)

Farkas László:

Javasolja a képviselő-testületnek, hogy az SZMSZ módosításnak megfelelően válassza meg a 3 tagú Ügyrendi Bizottságot, amely  majd lebonyolítja az alpolgármester választásával kapcsolatosan a titkos szavazást is. A bizottság választása a testület korábbi döntésének megfelelően nyílt szavazással történik.
Az Ügyrendi Bizottság elnökének javasolja Szekeres Zoltán képviselőt. Megkérdezi, hogy a jelöltséget elfogadja-e, és  a nyilvános ülésen történő tárgyaláshoz hozzájárul-e?

Szekeres Zoltán:

A jelöltséget elfogadja, hozzájárul a nyilvános ülésen történő tárgyaláshoz, és bejelenti a személyes érintettségét.

Farkas László:

Az Ügyrendi Bizottság tagjainak javasolja megválasztani Kálmán Zoltán   és Péter Szabolcs képviselőket.

Megkérdezi a képviselőket, hogy a jelöltséget elfogadják-e, és a nyilvános ülésen történő tárgyaláshoz hozzájárulnak-e?

Kálmán Zoltán:

A jelöltséget elfogadja, hozzájárul a nyilvános ülésen történő tárgyaláshoz, és bejelenti a személyes érintettségét.

Péter Szabolcs:
A jelöltséget elfogadja, hozzájárul a nyilvános ülésen történő tárgyaláshoz, és bejelenti a személyes érintettségét.

Farkas László:

Kéri a testület döntését arra vonatkozóan, hogy Szerekes Zoltán,  Kálmán Zolltán  és Péter Szabolcs képviselőket az Ügyrendi Bizottság elnökének és tagjainak megválasztása során a szavazásból kizárja-e.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

80/2010/X.13./kt.határozat:
Vörs Község Önkormányzatának Képviselő-testülete Szekeres Zoltán képviselő-t az Ügyrendi Bizottság elnökjelöltjét az elnök megválasztása, valamint Kálmán Zoltán és Péter Szabolcs képviselőket az Ügyrendi Bizottság tagjelöltjeit a tagok megválasztása  tárgyalása során a szavazásból nem zárja ki.

Határidő: azonnal

Felelős: Farkas László polgármester

Kéri a testület tagjait, hogy a jelöltek megválasztásáról hozza meg döntését.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

81/2010./X.13./kt.határozat:

Vörs Község Önkormányzatának Képviselő-testülete az Ügyrendi Bizottság elnökének Szekeres Zoltán képviselőt megválasztja.

Határidő: azonnal

Felelős: Farkas László polgármester

A képviselő-testület 5  igen szavazattal, ellenszavazat és tartózkodás nélkül meghozta az alábbi határozatát:

82/2010./X.13./kt.határozat:
Vörs Község Önkormányzatának Képviselő-testülete az Ügyrendi Bizottság tagjának Kálmán Zoltán   és Péter Szabolcs  képviselőket megválasztja.

Határidő: azonnal

Felelős: Farkas László polgármester

6.) Napirend tárgyalása

Az alpolgármester megválasztása

Előadó: Farkas László  polgármester

(Szóbeli előterjesztés) 

Farkas László:

A Magyar Köztársaság Alkotmányáról szóló 1949. évi XX. törvény 44/B. § (1) bek. alapján a  képviselőtestület a polgármester helyettesítésére alpolgármestert választhat. Alpolgármesternek olyan személy is megválasztható, aki nem tagja a képviselőtestületnek, de a polgármestert a képviselőtestület elnökeként csak olyan alpolgármester helyettesítheti, aki a képviselőtestület tagja.

Az Ötv. 34. §-a alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy vagy több alpolgármestert választhat. A képviselő-testület legalább egy alpolgármestert saját tagjai közül választ meg. Azon alpolgármester, akit nem a képviselő-testület tagjai közül választottak, nem tagja a képviselő-testületnek, a polgármestert a képviselő-testület elnökeként nem helyettesítheti, de a képviselő-testület ülésein tanácskozási joggal részt vesz. A nem a képviselő-testület tagjai közül választott alpolgármester jogállására egyebekben a képviselő-testület tagjai közül választott alpolgármesterre vonatkozó szabályokat kell alkalmazni.

A hatályos SZMSZ szerint egy alpolgármester választására van lehetőség, aki a képviselő-testület tagja.

Javaslatot tesz az alpolgármester személyére. Alpolgármesternek Varga Árpád  képviselőt javasolja.Az alpolgármesteri tisztség betöltése társadalmi megbíztásban történik.

Varga Árpád:

A nyilvános tárgyaláshoz hozzájárul   és bejelenti a személyes érintettségét.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

83/2010./X.13./kt.határozat:

Vörs Község Önkormányzatának Képviselő-testülete Varga Árpád képviselőt az alpolgármester megválasztásából nem zárja ki.
Farkas László:

Az alpolgármester megválasztása titkos szavazással történik, melynek lebonyolítására felkéri az Ügyrendi Bizottságot. Felhívja a képviselőtársai figyelmét, hogy az alpolgármester-jelölt akkor tekinthető megválasztottnak, ha a neve mellett elhelyezett „igen” oszlopban lévő körben elhelyezett jelölések száma több több, mint a megválasztott képviselők számának a fele. 

Felkéri a körjegyzőt, hogy készítse el a szavazólapokat, azok elkészültéit, és a szavazás lebonyolításának idejére SZÜNET-et rendel el.

S Z Ű N E T

Farkas László:

Felkéri az Ügyrendi Bizottság elnökét, hogy ismertesse a szavazás eredményét!

Szekeres Zoltán Ügyrendi Bizottság elnöke:

Szavazásra jogosult 5 képviselő volt.

Az urnában 5 szavazólap volt.

Érvénytelen szavazólap nem volt

Alpolgármesterként Varga Árpád képviselőre leadott



igen szavazatok száma: 5


nem szavazatok száma: 0

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

84/2010./X.13./kt.határozat:

Vörs Község Önkormányzatának Képviselő-testülete Varga Árpád képviselőt alpolgármesternek megválasztotta.

Határidő: azonnal

Felelős: Farkas László polgármester
7.) Napirend tárgyalása

Az alpolgármester eskütétele

Előadó: Farkas László polgármester

Farkas László:

Tájékoztatja a testület tagjait, hogy az alpolgármester a megválasztását követően a képviselő-testület előtt esküt vagy fogadalmat tesz, és erről okmányt ír alá. (Ötv. 32. §, Pttv. 1. § (7) bekezdése).Az alpolgármester e minőségben is köteles esküt tenni, mivel vonatkoznak rá a polgármesterre irányadó szabályok. Nem elégséges a képviselői minőségben tett eskü, mivel alpolgármesterként a képviselői jogok gyakorlásán túl a polgármestert illető hatásköröket is gyakorolhat. (Pttv. 10. §)

Az alpolgámester az esküt lette, az esküokmányt aláírta, amely a jelen jkv. mellékletét képezi.

8.) Napirend tárgyalása

A polgármester illetményének megállapítása

Előadó: Varga Árpád alpolgármester
(Szóbeli előterjesztés)

Farkas László:

Bejelenti személyes érintettségét, és az ülés vezetését átadja Varga Árpád alpolgármesternek.

Varga Árpád:

A főállású polgármester illetményére az Ügyrendi Bizottság tesz javaslatot. Kéri a testület döntését arra vonatkozóan, hogy a polgármestert az illetményéről való döntéshozatal során személyes érintettsége miatt kizárja-e.
A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

85/2010./X.13./kt.határozat:

Vörs Község Önkormányzatának Képviselő-testülete Farkas László polgármestert a döntéshozatalból nem zárja ki.

Határidő: azonnal

Felelős: Varga Árpád alpolgármester

Az Ügyrendi Bizottság javaslata kidolgozásáig SZÜNETET rendel el.

S Z Ü N E T

A Bizottság tanácskozott, a szünet után a testület ülése folytatódik.

Szekeres Zoltán Ügyrendi Bizottság elnöke:

Tájékoztatja a testület tagjait, hogy a főállású polgármester illetményének mértéke a köztisztviselői illetményalap 38.650.- Ft, valamint  Pttv. 4.§.(1) bekezdésében meghatározott szorzó 1000 fő alatti község esetében  7 ,0 és 9,0  szorzata lehet. Farkas László polgármester az előző ciklusban is főállású polgármester volt. A polgármester illetményének  a választást követően megállapított összege a megválasztását megelőző polgármesteri illetménye összegénél nem lehet kevesebb.

A polgármester megválasztását megelőző illetménye 258.953.- Ft (9-es szorzószámmal) volt 6 órás foglalkoztatás figyelembe véve, mivel a polgármester úr akkor kérelmezte a testületnél, hogy 6 órában kívánja ellátni a polgármesteri teendőit. Mindezek figyelembe vételével a bizottság javaslata, hogy Farkas László polgármester illetményét a fenti számítás alapján a képviselő-testület 8 órás foglalkoztatást figyelembe véve, a köztisztviselői illetményalap és a 9-es szorzószám alkalmazásával bruttó 347.850.- Ft összegben állapítsa meg 2010.év október hó 1.napjától kezdődően.
A képviselő-testület 4 igen szavazattal, ellenszavazat nélkül, 1 tartózkodás mellett meghozta az alábbi határozatát:

86/2010./X.13./kt.határozat:

Vörs  Község Önkormányzatának Képviselő-testülete Farkas László főállású polgármester illetményét 9-es szorzószámot alkalmazva bruttó 347.850 Ft/hó összegben állapítja meg.

Határidő: azonnal

Felelős: Varga Árpád alpolgármester

Varga Árpád:
Tájékoztatja a testület tagjait, hogy Farkas László polgármester költségátalány megállapítását nem kérte, így a testület az 1994.évi LXIV.tv.18.§.(1) bekezdése szerint köteles a költségeit megtéríteni.

Az ülés vezetését visszaadja Farkas László polgármesternek.

9.).Napirend tárgyalása 

Alpolgármester tiszteletdíjának megállapítása

Előadó: Farkas László polgármester

(Szóbeli előterjesztés)

Farkas László:

Tájékoztatja a képviselő-testület tagjait, hogy Varga Árpád alpolgármester a vele történt egyeztetés szerint a szavazásban nem vesz részt.

A Pttv. 4.§.(2) bekezdés a.) pontja alapján a képviselő-testület a kettőezernél kevesebb lakosú településen tiszteletdíjat állapíthat meg. Javasolja a testületnek, hogy az alpolgármester részére állapítson meg tiszteletdíjat.
A tiszteletdíj mértékét úgy kell megállapítani, hogy az ne érje el a társadalmi megbízatáú polgámester tiszteletdíját. Mértékét a köztisztviselői illetményalap 38.650.- Ft  és a 2,5-es szorzó szorzataként javasolja megállapítani.

A képviselő-testület az alpolgármester írásban benyújtott kérésére mellőzheti a Pttv.-ben meghatározott tiszteletdíj megállapítását, illetve a Pttv.-ben foglaltaknál kisebb összegben is megállapítja. 

Varga Árpád:

Írásos kérelmet nyújt be a testület felé, hogy a polgármester által megtett javaslattal ellentétben a testület a tiszteletdíját bruttó 25.000.- Ft/hó összegben állapítsa meg.

Farkas László:

Tájékoztatja a képviselő-testületet, hogy Farkas László írásos kérelmet nyújtott be a testülethez, hogy részére bruttó 25.000.-  Ft/hó összegben állapítsa meg a testület. 
A képviselő-testület 4 igen szavazattal, ellenszavazat nélkül és 1 tartózkodás mellett meghozta az alábbi határozatát:
87/2010./X.13./kt.határozat: 

Vörs Község Önkormányzatának Képviselő-testülete Varga Árpád társadalmi megbízatású alpolgármester tiszteletdíját 2010.év október hó 3.napjától kezdődően 2010. október 13-án írásban benyújtott kérelmének megfelelően bruttó 25.000.-  Ft/hó összegben állapítja meg.

Határidő: azonnal

Felelős: Farkas László polgármester

Farkas László  polgármester:

Tájékoztatja a testület tagjait, hogy Varga Árpád alpolgármester költségátalány megállapítását nem kérte, így a testület az 1994.évi LXIV.tv.18.§.(1) bekezdése szerint köteles a költségeit megtéríteni.

10.) Napirend tárgyalása

Megbízás az SZMSZ felülvizsgálatára

Előadó: Farkas László polgármester

Farkas László:

A Szervezeti és Működési Szabályzatról szóló rendelet 2007.év április 2-án került megalkotásra (és azóta többször módosítva lett). A rendelet a mindenkori képviselő-testület és szervei működésének részletes szabályait tartalmazza, ezért indokoltnak tartom, hogy az új testület a saját maga által kialakítani kívánt gyakorlathoz igazítsa azt.
Javasolja  ezért hogy a képviselő-testület bízza meg a körjegyzőt, hogy végezze el az Önkormányzat Képviselő-testületének Szervezeti és Működési Szabályzatának felülvizsgálatát, és ha szükségesnek látja,  6 hónapon belül nyújtson be javaslatot a rendelet módosítására.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

88/2010./X.13./kt.határozat:
Vörs Község Önkormányzatának Képviselő-testülete megbízza a körjegyzőt az önkormányzat és szervei Szervezeti és Működési Szabályzatáról szóló (többször módosított) 6/2007./IV.2./sz. rendelet felülvizsgálatával és szükség szerint a módosításra vonatkozó rendelettervezet 6 hónapon belüli elkészítésével.

Felelős: Török Csilla körjegyző

Határidő: 2011. április 12.

11.) Napirend tárgyalása

Megbízás adása a gazdasági program kidolgozására

Előadó: Farkas László  polgármester

(Szóbeli előterjesztés)

Farkas László:

Az Ötv. 91. §-a alapján a gazdasági program a képviselő-testület megbízatásának időtartamára, vagy azt meghaladó időszakra szól. A gazdasági program az önkormányzat részére helyi szinten meghatározza mindazon célkitűzéseket, feladatokat, amelyek a költségvetési lehetőségekkel összhangban, a helyi társadalmi, környezeti, gazdasági adottságok átfogó figyelembevételével - a kistérségi területfejlesztési koncepcióhoz illeszkedve - az önkormányzat által nyújtandó kötelező és önként vállalt feladatok biztosítását, fejlesztését szolgálják. A gazdasági program tartalmazza különösen: a fejlesztési elképzeléseket, a munkahelyteremtés feltételeinek elősegítését, a településfejlesztési politika, az adó politika célkitűzéseit, az egyes közszolgáltatások biztosítására, színvonalának javítására vonatkozó megoldásokat.
Az előző képviselő-testület 28/2007./IV.2./kt.határozatával fogadta el az önkormányzat gazdasági programját, melyben a választási ciklus idejére határozták meg a feladatokat. Erre tekintettel  a hatályos jogszabályok szerint az új képviselő-testületnek az alakuló ülését követő hat hónapon belül új gazdasági programot kell elfogadnia. Javasolom, hogy a gazdasági program előkészítésére és 6 hónapon belüli előterjesztésére adjon megbízást a képviselő-testület Farkas László polgármesternek. 

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

89/2010/X.13./kt.határozat:

Vörs Község Önkormányzatának Képviselő-testülete megbízza  Farkas László polgármestert, az 1990.évi LXV.tv. 91.§.-ában foglalt szempontok alapján az Önkormányzat gazdasági programjának előkészítésével és 6 hónapon belüli előterjesztésével.
Határidő: azonnal

Felelős: Farkas László polgármester

12.) Napirend tárgyalása

Javaslat a többcélú kistérségi társulásban a polgármester helyettesítésére, fejlesztési tanácsban történő helyettesítésre megbízás adása másik község polgármester részére

Előadó:Farkas László  polgármester

(Szóbeli előterjesztés)

Farkas László: 

Tájékoztatja a testületet, hogy a Marcali Többcélú Kistérségi Társulása társulási tanácsának a polgármester a tagja, és képviseli az önkormányzatot. A helyettesítés rendjéről kellene a testület határozni. A társulási tanácsban az alpolgármester, míg a kistérségi területfejlesztési tanácsban csak egy másik polgármester képviselheti a testület által adott állandó, vagy eseti megbízással.

Javasolatot tesz, hogy a társulási tanácsban Varga Árpád alpolgármester helyettesítse, valamint a kistérségi területfejlesztési tanácsban Nagy Lajos Balatonszentgyörgy község polgármestere.

Varga Árpád:

Bejelenti személyes érintettségét, és azt, hogy a szavazásban nem vesz részt. 

A képviselő-testület 4 igen szavazattal, ellenszavazat és 1 tartózkodás mellett meghozta az alábbi határozatát.
89/2010./X.13./kt.határozat:

Vörs Község Önkormányzatának Képviselő-testülete elhatározta, hogy  a Marcali Többcélú Kistérség Társulása társulási tanácsában a polgármester akadályoztatása esetén az Önkormányzatot Varga Árpád alpolgármester képviselje. Az adott megbízás a 2010-tól 2014-ig terjedő önkormányzati ciklus időtartamára szól.

Határidő: azonnal

Felelős: Farkas László polgármester

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

90/2010./X.13./kt.határozat:

Vörs Község Önkormányzatának Képviselő-testülete elhatározta, hogy a Marcali  Többcélú Kistérségi Társulás kistérségi területfejlesztési tanácsában a polgármester akadályoztatása esetén Vörs község önkormányzatát Nagy Lajos   Balatonszentgyögy község polgármestere képviselje. Az adott megbízás a 2010-tól 2014-ig terjedő önkormányzati ciklus időtartamára szól.

Határidő: azonnal

Felelős: Farkas László polgármester

13.)Napirend tárgyalása 
Tájékoztató vagyonnyilatozattételi kötelezettségről

Előadó: Török Csilla körjegyző

(Szóbeli előterjesztés)

Török Csilla:

Tájékoztatom a testület tagjait az alábbiakról. A polgármesternek a megválasztását követő 30 napon belül, az képviselőknek a megbízólevelük átvételétől számított 30 napon belül tehetnek eleget a hatályos jogszabályok értelmében a vagyonnyilatkozat tételének.

A polgármester és a képviselők vagyonnyilatkozatai  nyilvánosak, megtekinthetők, a családtagoké viszont nem, abba csak az Ügyrendi bizottság tekinthet bele ellenőrzés céljából. Felhvom a képviselők figyelmét, hogy a vagyonnyilatkozat tételére nyitva álló határidő elmulasztása esetén addig nem vehetnek részt a képviselő-testület munkájában, míg vagyonnyilatkozatukat az Ügyrendi Bizottság részére le nem adják. 

Egyéb napirend és hozzászólás nem lévén Farkas László polgármester a képviselő-testület alakuló ülését berekeszti.

k.m.f.t.

Farkas László 







         
           Török Csilla
polgármester








           körjegyző

